open-index/open-wikipedia-markdown huggingface dataset:
Seiskarinkoira

**Seiskarinkoira** oli alun perin Seiskarin saariston alueella käytetyistä hyljekoirista polveutunut harvinainen koirarotu. Nykyinen seiskarinkoira on jalostusohjelma, jonka tarkoituksena on luoda uudelleen alkuperäisen seiskarinkoiran kaltainen koirarotu. Nykyinen seiskarinkoira ei ole Suomen Kennelliiton eikä FCI:n tunnustama. Sen jalostusta valvoo ja kannan rekisteriä ylläpitää Seiskarinkoirakerho ry.

## Ulkonäkö
Nykyisten seiskarinkoirien jalostuksessa tavoitellaan seuraavan määritelmän mukaista tyyppiä: urosten korkeus 47–53&nbsp;senttimetriä, narttujen 44–50&nbsp;senttimetriä. Paino on suhteessa koiran korkeuteen, yleensä 14–20&nbsp;kilogrammaa. Yleisvaikutelma on kevyt ja hieman korkeuttaan pidempi pystykorva.

Pää on muodoltaan kiilamainen kolmio, ja otsapenger on loivahko. Korvat ovat pystyt ja mahdollisesti kärjestä taittuvat, ihanteellisesti leveyttään korkeammat. Kuono on pitkän- ja sironpuoleinen, ja häntä kiertyy selän päälle. Takajaloissa on kannukset. Raajojen kulmaukset ovat normaalit, ja koiran liikkeet ketterät.

Turkin päällikarva on lyhyehköä, vartalonmyötäistä ja vettä hylkivää, aluskarva on havaittavaa. Väritys on musta, ruskea (eri sävyissään) tai kirjava (musta- tai ruskeavalkoinen); valkoista on yleensä rinnassa, tassuissa ja hännänpäässä.

## Luonne ja käyttäytyminen
Koira on luonteeltaan sosiaalinen ja ystävällinen ihmisiä kohtaan.

## Alkuperä
Alun perin Suomenlahden hyljekoirat olivat väriltään vaaleankirjavia, mutta ennen 1800-luvulla tapahtunutta risteytymistä lähes valkoisia.

Talvisodan edellä lokakuussa 1939 tehdyn Seiskarin ja muiden Suomenlahden ulkosaarten saarelaisten evakuoinnin yhteydessä valtaosa hyljekoirista jäi joko kotisaarilleen tai ammuttiin. Saarille jääneet nääntyivät vähitellen nälkään. Rotu harvinaistui ja hävisi 1950-luvulla hylkeenpyynnin vähetessä lähes kokonaan tai sekoittui muihin rotuihin.

Seiskarinkoiran hävittyä 1950-luvulla miltei kokonaan on rotua sittemmin kehitetty jäljelle jääneistä rippeistä.

## Jalostus
Nykyinen seiskarinkoiran jalostusprojekti ei koostu puhtaasti seiskarilaisista hyljekoirista vaan on niiden rekonstruktio, jonka määritelmä perustuu aikalaislähteisiin ja perimätietoon alkuperäisistä Seiskarin koirista.

Uutta seiskarinkoiraa jalostetaan avoimella kantakirjalla, millä yritetään välttää liian pienen kannan perimän yksipuolistuminen ja perinnölliset viat. Jalostuskantaan hyväksytään määritelmän mukaisia yksilöitä rotutaustasta riippumatta. Kantaan lisättävät koirat ovat enimmäkseen pystykorvataustaisia sekarotuisia. Jalostuksen tärkein periaate on kannan terveys.

## Lähteet

* 
* 

### Viitteet
Tarponi

**Tarponi** (*Megalops atlanticus*) eli **tarpooni** on hieman yli kahden metrin pituiseksi kasvava petokala. Suurimpien tiedetään painaneen n. 160&nbsp;kg.

## Ulkonäkö
Tarponin suomut ovat suuret ja hopeanhohtoiset. Ruumis on sivuilta litistynyt ja selkäevän takakärki on pidentynyt siimamaiseksi. 

## Levinneisyys
Tarponia tavataan Atlantissa Pohjois- ja Länsi-Afrikan sekä Pohjois- Etelä-Amerikan rannikkovesillä lauhkealle vyöhykkeelle asti. Sitä tavataan myös Meksikonlahden saarten lähistöllä. Yleensä se oleskelee noin 30 metrin syvyydessä.

## Ravinto
Tarponin ruokavalioon kuuluu erilaisia kaloja ja äyriäisiä.

## Lisääntyminen
Tarponinaaras tuottaa kerralla jopa 12 miljoonaa mätimunaa, jotka sirotellaan ulapalle. Poikaset hakeutuvat suojaisiin jokisuistoihin ja mangrovemetsiin kehittymään. Poikaset varttuvat hitaasti; ne käyvät läpi 11 kasvuvaihetta ennen aikuistumista ja tarponi saavuttaakin sukukypsyyden vasta 6-7 vuoden iässä, jolloin ne ovat noin metrin pituisia. Vastakuoriutuneita poikasia kutsutaan leptocephaluksiksi samoin kuin ankeriaiden poikasia vaikka niillä ei ole minkäänlaisia sukulaisuussuhteita.

## Kalastus
Tarponi on esiintymisalueellaan hyvin suosittu urheilukalastuksen kohde, sillä se on voimakas kala joka taistelee aggressiivisesti päästäkseen koukusta. Tarponia kutsutaan paikoin myös *hopeakuninkaaksi*. Vaikka tarponi on kookas petokala, se ei tiettävästi ole ihmiselle vaarallinen.

## Lähteet
* 
* Sean Morey: Tarpon. Florida Museum of Natural History 

### Viitteet

## Aiheesta muualla
*
Threshold RPG

**Threshold RPG** on yhdysvaltalaisen Frogdice Incin operoima joitakin pelialan palkintoja voittanut MUD. Sen teema painottuu keskiaikaiseen fantasiaan, ja pelille tyypillistä on, että roolipelaaminen ei ole valinnaista, vaan pelaajilta edellytetään jonkinasteista vakavaa eläytymistä eri pelitilanteisiin. Threshold avattiin virallisesti vuonna 1996. Sen pääkehittäjänä on toiminut Michael Hartman, joka tunnetaan pelissä nimellä Aristotle.

## Aiheesta muualla

* Viralliset sivut
Home Sweet Home

**Home Sweet Home** on heavy metal -yhtye Mötley Crüen kappale, jonka se julkaisi vuonna 1985 albumilla Theatre of Pain.

Nikki Sixxin mukaan kappale vangitsi omalta osaltaan tuolloin vallinneen tunnelman yhtyeessä; jäsenet tunsivat olevansa väsyneitä asfalttisotureita, jotka tarvitsivat taukoa, lepoa sekä kodin rauhaa. Kappaleen sanat ovat kirjoittaneet Nikki Sixx ja Vince Neil. Kappale alkaa hyvin tunnetuksi tulleella rauhallisella Tommy Leen soittamalla pianoballadilla. Yhtye julkaisi 1991 uudelleen äänitetyn Home Sweet Home "91" -remasterversion kokoelmalevyllään Decade of Decadence. Nikki Sixx kommentoi yhtyeen historiikissa *[[Törkytehdas]]*, että kukaan bändin jäsenistä ei ollut tyytyväinen ensimmäiseen versioon, joka julkaistiin levyllä Theatre of Pain. 
Kappale on omistettu Vince Neilin kuolonkolarissa vuonna 1984 kuolleen Razzlen muistolle.  Kappale on yksi Mötley Crüen tunnetuimmista. Sen musiikkivideo äänestettiin niin monta kertaa MTV:n listoille, että kanava otti käyttöön ns. "Crüe-säännön", joka rajoitti kappaleen osuutta listalla. 

## Lähteet
Ratsutyttö (kirjasarja)

**Ratsutyttö -kirjasarja** on Marvi Jalon kirjoittama hevoskirjasarja, jonka päähenkilö on Kati-niminen ratsastajatyttö. Kirjasarjan ensimmäisessä osassa Kati muuttaa perheensä kanssa kaupungista maalle.

Kati Oksala on kuudesluokkalainen ratsutyttö. Hänen paras kaverinsa on Makkara eli Margaret Elisabet Lillian Alice Liljendahl. Makkara on samalla luokalla kuin Kati. Hänellä on oma poni, jonka nimi on Boni fra Hveravellir eli Poni.

Ravitalleilla työskentelevästä Linda Tammisesta eli Lintsistä tulee myös Katin ja Makkaran kaveri. Lintsillä on veli Jukka eli Juke. Lintsin ja Juken isä on kylän tunnetuin juoppo.

Katin äitipuoli on oikealta nimeltään Pirkko Alexsandra Lehtivaara, mutta käyttää taiteilijanimeä Sassa Lehti. Alkuun Kati ei pidä Sassasta ollenkaan, mutta kun Sassa antaa Katille Tähti-Vauhti -nimisen suomenhevostammavarsan, Kati alkaa pitää Sassasta pikkuhiljaa. 

Katin isä on Teppo Oksala.

Katin kotona, eli Sassan tallissa asuu kaksi suomenhevostammaa, jotka ovat siitostammoja. Tytön-Tähti ja Tulileimu, kutsumanimiltään Tähti ja Leimu. Katin oma tammavarsa Vauhti (Tähti-Vauhti) on Tähden, ja suomenhevosori Virhan jälkeläinen. 

Sassalla on myös kissoja. Chopin, Mozart, Vivaldi ja Bizet. Ja sitten on sekarotuinen koira, Jeni. 

## Ratsutyttö-kirjat

*Ratsutyttö muuttaa maalle
*Ratsutyttö ja Ravipoika
*Rajut bileet, Ratsutyttö
*Jahti alkaa, Ratsutyttö
*Ratsutytön rekiretki
*Ratsutyttö ja rakkaus

## Lähteet
Infektio

**Infektio** eli **tartunta** tarkoittaa tautia aiheuttavan bakteerin, viruksen, sienen, loisen tai muun patogeenin tunkeutumista isäntälajin elimistöön ulkoa käsin tai siirtymistä isännän elimistön osasta toiseen niin runsain mitoin, että se kykenee vaurioittamaan isännän tervettä kudosta. Patogeenit eli taudinaiheuttajat tunkeutuvat elimistöön usein hengitysteiden, suoliston, sukuelinten tai avointen haavojen kautta. Infektio johtaa tulehduksen eli inflammaation syntymiseen, mikäli isännän immuunipuolustusjärjestelmä on niin heikko, ettei se kykene eliminoimaan taudin aiheuttajaa ennen kuin se lisääntyy liikaa. Kyseistä prosessia kutsutaan tartuntataudin puhkeamiseksi.

Patogeeniset bakteerit kuluttavat lisääntyessään elimistön tärkeitä ravintoaineita, tuottavat haitta-aineita eli toksiineja sekä aiheuttavat kudos- ja solutuhoa. Bakteeri tunkeutuu usein isännän solujen sisään aiheuttaen niiden tulehtumisen.

Elimistö puolustautuu taudinauheuttajia vastaan esimerkiksi prostaglandiinijärjestelmän aktivoiman kuumeen avulla.  

Tartunta saattaa kuolioon, jatkuviin haavoihin ja jopa kuolemaan. Monen bakteeritaudin aiheuttamat vauriot syntyvät isännän reaktioista bakteeriin. 

Myös prioninit ja viroidit kuuluvat taudinaihettajiin. Loisen ja isännän välillä olevaa yhteiseloa, jossa loinen hyötyy isännästä, kutsutaan loisinnaksi. Tartuntoihin keskittynyt lääketieteen erikoisala on nimeltään infektiosairaudet.

Ihminen tartuttaa muita herkimmin usein juuri oireiden alettua tai ennen oireiden ilmaantumista.

## Lähteet
Pasi Salonen

**Pasi Salonen** (s. 18. joulukuuta 1985 Helsinki) on suomalainen jääkiekkoilija. 

Salonen on HIFK:n juniorijoukkueiden kasvatti ja pelasi ensimmäiset ottelut SM-liigassa kaudella 2003–2004. Washington Capitals varasi Salosen  viidennellä kierroksella. Seuraavaksi kaudeksi Salonen siirtyi Pelicansiin. Salosen sai ennen kauden alkua nuorten maajoukkueen leirillä pirstalaisen murtuman olkavarren luuhunsa ja joutui koko kaudeksi sivuun. Hän palasi HIFK:hon yhden Pelicans-kauden jälkeen pelaamatta ainuttakaan liigapeliä Pelicansissa.

Salonen pelasi kaksi kautta HIFK:ssa ennen kuin siirtyi HPK:on keväällä 2007.. Heti ensimmäisellä HPK-kaudellaan 2007–2008 Salonen voitti joukkueen sisäisen pistepörssin kerättyään 53 ottelussa 11+17=28 tehopistettä. Salonen pelasi Hämeenlinnassa kaksi kautta ennen kuin siirtyi Ilvekseen kesällä 2009. Yhden Ilves-kauden jälkeen Salonen siirtyi Porin Ässiin. Kaudella 2011–2012 hän ei pelannut missään.

## Tilastot
:Lähde: EliteProspects

## Lähteet
Intialainen ajanlasku

**Intian kansallinen ajanlasku** alkaa länsimaisen kalenterin vuoden 78 jaa. kevätpäiväntasauksesta. Sitä käytetään gregoriaanisen kalenterin rinnalla Intian valtion virallisissa tiedonannoissa, *All India Radio*n eli Intian yleisradion lähetyksissä sekä virallisen lehden *Gazette of India*n uutisoinnissa. Maassa on käytössä myös useita alueellisia kalentereita, jotka perustuvat hindujen alanlaskuun, joka puolestaan perustuu veda-kirjoihin.

Kalenteri otettiin käyttöön Intiassa vuonna 1957. Sitä ennen maassa oli käytössä noin 30 eri kalenteria, joiden avulla määritettiin hindujen, buddhalaisten ja jainalaisten eri juhlapäivät. Kalenteriuudistuksen yhteydessä määriteltiin säännöt, joilla voitiin laskea tiettyjen uskonnollisten juhlapäivien ajoittuminen kuun ja auringon vaiheista. 

## Kuukaudet
# Chaitra 30 päivää, karkausvuonna 31
# Vaisakha 31 päivää
# Jyaistha 31 päivää
# Asadha 31 päivää
# Sravana 31 päivää
# Bhadra 31 päivää
# Asvina 30 päivää
# Kartika 30 päivää
# Margashirsh eli Agrahayana 30 päivää
# Pausa 30 päivää
# Magha 30 päivää
# Phalguna 30 päivää

## Lähteet
The Fundamental Elements of Southtown

**The Fundamental Elements of Southtown** on Rock-yhtye P.O.D.:n kolmas studioalbumi. Levy oli bändin lopullinen läpimurto, joka on yhtyeen musiikin kehityksen ja aiempaa suuremman levy-yhtiön ansiota. Albumi julkaistiin 1999, ja siltä ilmestyi kaksi singleä: *Rock The Party (Off The Hook)* ja *Southtown*. Levystä tuli P.O.D.:n siihen asti julkaistuista levyistä myydyin, ja sitä on myyty yli miljoona kappaletta ympäri maailman.

Useat kristilliset levykaupat käyttivät sensuroitua albumin kantta levyn etukantena uskonnollisista syistä.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 

* Raita 9 (Bullet The Blue Sky) on cover U2-yhtyeen kappaleesta.

## Lähteet
Leo James Rainwater

**Leo James Rainwater** (9. joulukuuta 1917 – 31. toukokuuta 1986) oli yhdysvaltalainen ydinfyysikko. Hän väitteli Columbian yliopistossa fysiikasta vuonna 1946.

Toisen maailmansodan aikana Rainwater osallistui ydinpommin kehitystyöhön. Vuonna 1949 hän alkoi kehittää teoriaa siitä että toisin kuin siihen asti oli luultu, atomin ytimet eivät ehkä olleetkaan pallomaisia. Aage Niels Bohr ja Benjamin Roy Mottelson osoittivat 1960-luvulla nämä teoriat oikeiksi kokeellisin tutkimuksin. Työ oli tärkeää ydinfuusion ymmärtämisen kannalta, ja kolmikko palkittiin Nobelin fysiikanpalkinnolla 1975.

Rainwater toimi fysiikan professorina Columbian yliopistossa vuodesta 1952 ja Pupinin fysiikan professorina siellä vuodesta 1982. Hän teki myös tutkimusta röntgensäteistä ja osallistui Yhdysvaltain atomienergiakomission ja laivaston tutkimusprojekteihin. Hänelle myönnettiin AEC:n Ernest Orlando Lawrence -palkinto fysiikasta vuonna 1963.

## Lähteet

## Aiheesta muualla
* Omaelämäkerta Nobelprize.org
Miikka Jouhkimainen

**Miikka Jouhkimainen** (s. 10. huhtikuuta 1985 Helsinki) on suomalainen jääkiekkoilija ja alamäkiluistelija. Jouhkimainen on HIFK:n juniorijoukkueiden kasvatti. Jouhkimainen pelasi kauden 2002–2003 Pohjois-Amerikan junioriliigassa, NAHL:ssä. HIFK:n edustusjoukkueessa hän debytoi kaudella 2005–2006.

Kaudella 2007–2008 SaiPa lainasi Jouhkimaisen HIFK:sta riveihinsä kahdeksan ottelun ajaksi. Hyökkääjä palasi kuitenkin loppukaudeksi vielä Helsinkiin, mutta muutti kaudeksi 2008–2009 Lappeenrantaan kahden vuoden sopimuksella. Tosin kausi 2009–2010 Jouhkimaisella meni lähinnä sairaslistalla lokakuussa tapahtuneen lonkkavamman ja siitä seuranneen leikkausoperaation vuoksi. Kaudella 2010–2011 Jouhkimainen pelasi Mestiksen KooKoossa ja kaudeksi 2011–2012 hän siirtyi II-divisioonan Beween.

Jouhkimainen kuuluu Suomen alamäkiluistelumaajoukkueeseen ja on voittanut alamäkiluistelun MM-kisat vuosina 2008 ja 2009.

## Lähteet
* HIFK:n mies haluaa valloittaa Kouvolan 
* 
*
Santeri Dahlia

**Santeri Dahlia** (29. toukokuuta 1994 Iisalmi – 9. lokakuuta 2024) oli raviurheilussa menestynyt suomenhevosori. Se oli vaaleanpunarautias ja 158 cm korkea. Oriin kasvatti Kauko Kauhanen. Santeri Dahlian isä oli vuonna 1991 Pohjoismaiden mestaruuden voittanut Teme.

Santeri Dahlia starttasi 127 kertaa (1998–2007), joista voitti 62. Voittosummaksi jäi 453&nbsp;873 euroa ja ennätykset 20,5 aly ja 22,9 ke.

Santeri Dahlia voitti Jukka-Pekka Kauhasen ohjastamana ravikuninkuuden vuosina 2001, 2002 ja 2005.. Muita merkittäviä voittoja olivat Suur-Hollola-ajo 2002 ja Pelimanni-ajo 2005. Ikäluokkakilpailuista se oli Derbyfinaalissa toinen 1999.

Santeri Dahlia nimettiin vuoden hevoseksi 2002. Vuoteen 2015 mennessä Santeri Dahlialle oli syntynyt 127 jälkeläistä.

## Lähteet

## Aiheesta muualla
*Santeri Dahlia Sukupostissa
*Santeri Dahlia Hippoksen tietokannassa
Apassi

**Apassi** (1. kesäkuuta 1995 Töysä – 14. elokuuta 2022) oli suomenhevosori, joka voitti ravikuninkuuden vuosina 2003 ja 2004. Vuonna 2003 se valittiin vuoden hevoseksi.  Apassi kilpaili 153 kertaa joista voittanut 46 ja kerännyt rahaa 387&nbsp;077 euroa. Hevosen viimeinen kilpailu oli joulukuussa 2007.

Apassin kasvatti töysäläinen Mikko Keskinen. Apassin isä oli I-palkinnolla kantakirjattu juoksijaori Vokkerilla ja emä Salperon Tähti. Apassi kantakirjattiin II-palkinnolla juoksijasuunnalle Ypäjän orinäyttelyssä 21. tammikuuta 2002. Se hyväksyttiin jalostusvaliolautakunnan poikkeusluvalla, koska emä ei ole kantakirjassa.  Myöskään emän isää Nils-Aslakia ei ole kantakirjattu, ja Salperon Tähti on sen ainoa jälkeläinen.  Salperon Tähti on saanut vuoteen 2006 mennessä kuusi jälkeläistä, joista Apassi on ensimmäinen. 

Apassi sai 462 jälkeläistä. Menestynein on vuoden 2018 ravikuningatar Akaasia (s. 2006). Vauhdikkaita jälkeläisiä myös muiden muassa on Villimiehen tammakilpailun vuonna 2008 voittanut Maipin Inka (s. 2003). 

## Lähteet
Anders Fredrik Granstedt

__NOTOC__
**Anders Fredrik Granstedt** (24. tammikuuta 1800 Hankoniemi – 26. marraskuuta 1849 Helsinki) oli suomalainen arkkitehti ja Helsingin ensimmäinen kaupunginarkkitehti. Hänen isänsä Pehr Granstedt oli Suomeen muuttanut ruotsalaissyntyinen linnoitusupseeri, joka toimi myöhemmin myös siviiliarkkitehtina. Hänen äitinsä oli Johanna Fredrika Du Bois.

Granstedilla ei ollut muodollista arkkitehdin koulutusta, mutta hänen isänsä järjesti Tukholmassa koulua käyneen poikansa Carl Ludvig Engelin oppilaaksi vuonna 1816, kun tämä nimitettiin Helsingin uudelleenrakentamiskomitean arkkitehdiksi. Vuonna 1822 Granstedt nimitettiin Yleisten rakennusten intendentinkonttoriin toiseksi konduktööriksi. Granstedtista ei koskaan tullut intendentinkonttorin päällikköä, mutta hänet nimitettiin erivapaudella konttorin ensimmäisen konduktöörin virkaan 1845. Hän osallistui muun muassa Helsingin yliopiston, Nikolainkirkon sekä Lapinlahden sairaalan rakennuslautakuntiin.

Arkkitehtina Granstedt noudatti Engelin empiretyyliä jopa niin tarkasti, että hänen töitään on vaikea erottaa oppi-isän töistä. Varmuudella tiedetään, että hänen töitään ovat nykyinen Ruotsin Helsingin-suurlähetystö Pohjoisesplanadilla, Kerimäen kirkko ja uusgoottilainen Ylistaron kirkko.

A. F. Granstedt kuoli vuonna 1849. Hänen puolisonsa vuodesta 1827 oli Wilhelmina Theodora Plantin (k. 1850). Myös heidän pojastaan Theodorista tuli arkkitehti, tytär Hilda Granstedtista sen sijaan taidemaalari ja piirustuksenopettaja. 

## Työt

* Limingan kirkko – 1826 (yhdessä A. W. Arppen kanssa)
* Luumäen kirkko – 1833
* Palmqvistin talo, Helsinki – 1838
* Ruotsin suurlähetystö, Helsinki – 1839
* Raahen raatihuone – 1839
* Artjärven kirkko 1840
* Oulun kihlakunnan kruununmakasiini 1841–1847
* Jääsken kirkko – 1844
* Kerimäen kirkko – 1847
* Saarijärven kirkko – 1846–1849
* Taivalkosken kirkko (Jokijärven kirkko) – 1844–1848 (palanut 27. heinäkuuta 1925)
* Erkylän kartano, Hausjärvi – 1845–1851
* Ylöjärven kirkko
* Pikkalan kartano, Siuntio – 1851
* Karstulan kirkko – 1853
* Villilän kartanon päärakennus, Nakkila – 1853

Granstedt suunnitteli myös Viipurin kaupunginteatterin ja seurahuoneen, Jääsken, Leppävirran ja Ruskealan kirkot sekä Nastolan Seestan kartanon eräät rakennukset. Interiöörin eli sisustuksen hän suunnitteli muun muassa tuolloiseen keisarilliseen palatsiin (Presidentinlinna) ja Helsingin seurahuoneelle (Helsingin kaupungintalo).

## Lähteet
* 

### Viitteet

## Aiheesta muualla

*
Kantatie 66

**Kantatie 66** on Orivedeltä Virtain ja Alavuden kautta Lapualle kulkeva kantatie. Tien pituus on noin 180 kilometriä. Tie on hyvätasoinen, ja sitä käytetään vaihtoehtoisena reittinä valtatielle 3. Ruoveden ja Virtain välillä Visuvedellä on 1969 valmistunut avattava kääntösilta. Alavuden ja Kuortaneen rajalla puolestaan on lentokoneiden varalaskupaikka.

## Reitti

Kantatie 66 alkaa Oriveden Hirsilästä kantatien 58 risteyksestä. Tie jatkuu pohjoiseen ja kulkee Juupajoen länsiosan kautta. Ruovedellä tie risteää Jäminkipohjassa seututien 338 kanssa, Ruhalassa seututien 344 kanssa ja kirkonkylässä seututien 337 kanssa. Ennen Ruoveden kirkonkylää tie ylittää Kautun kanavan siltaa pitkin ja Visuvedellä Kaivoskannan kanavan kääntösiltaa pitkin. Virroilla tie risteää valtatien 23 ja kantatien 68 kanssa, kulkee valtatien kanssa noin neljä kilometriä länteen ja erkanee keskustan länsipuolella.

Virroilta tie jatkuu pohjoiseen ja kulkee Toisveden länsipuolelta. Alavudella tie risteää valtatien 18 kanssa. Alavuden ja Kuortaneen rajalla noin seitsemän kilometriä Alavuden keskustasta luoteeseen on lentokoneiden varalaskupaikka. Mäyryssä tie risteää seututien 697 kanssa. Tie kulkee Kuortaneenjärven itäpuolelta Kuortaneen keskustan kautta. Mustapäässä tie risteää seututien 711 kanssa. Kantatie kääntyy luoteeseen ja seurailee Lapuanjokea. Lapualla tie risteää valtatien 19 kanssa ja päättyy valtatien 16 risteykseen.

## Liikennemäärät
Vuonna 2021 kantatien 66 liikennemäärät olivat 1&nbsp;300–4&nbsp;800 ajoneuvoa vuorokaudessa. Vilkkain oli Alavuden ja Kuortaneen välinen osuus, jolla liikennemäärät olivat 3&nbsp;100–4&nbsp;800 ajoneuvoa vuorokaudessa.

## Historiaa
Kantatie 66 sijaitsi nykyisellä paikallaan jo vuoden 1938 tienumerointijärjestelmässä. Nykyisen tien rakentaminen on aloitettu 1960-luvun alussa ja viimeiset osuudet ovat valmistuneet vuonna 1985.

Jussi Raittinen levytti vuonna 1975 tien heikkoa kuntoa kritisoineen, hitiksi nousseen käännöskappaleen ”Valtatie 66” (Route 66). Raittinen teki myös uusitun kantatien avajaisiin kappaleen ”Kun on uus kantatie kuuskytkuus”.

## Nähtävyyksiä

*Orivesi
*Juupajoki
**Kallenaution kestikievari
*Ruovesi
**Ryövärinkuopan luonnonsuojelualue
**Siikanevan soidensuojelualue
**Helvetinjärven kansallispuisto
*Virrat
**Torisevan rotkojärvet
*Alavus
**Kahran kestikievarin lutti
*Kuortane
**Sarvikkaankosket
*Lapua

## Lähteet
* 
* 
* 

### Viitteet

## Aiheesta muualla

*
Classico Merett

**Classico Merett** (s. 24. toukokuuta 1999 Italia) on ranskalaisomistuksessa oleva italialaissyntyinen lämminverinen ravihevonen, jota valmentaa suomalainen Pekka Korpi. Classico Merettin on kasvattanut Heikki Korpi ja hevosen omistaa Ecurie Merett C.v., Ranskasta. Väriltään ori on punaruunikko.

Classico Merett kilpaili urallaan 105 kertaa, joista saavutti totosijat 49-11-10 ja yli 0,6 miljoonan euron ansiot. Hevosen kilpailu-ura päättyi vuoden 2008 alussa. Siitosoriina Classico Merettillä vuoden 2008 lopussa 27 jälkeläistä, joista 13 on startannut. Menestynein näistä on ollut Kasvattajakruunun voittanut ja Kriteriumissa vuonna 2008 kakkoseksi juossut Boulder Classico.

## Suurkilpailuvoittoja

* Erkki Rajakoski Memorial 2002
* Glenn Kosmos Memorial 2003
* Seinäjoki-ajo 2004 & 2005 
* Kultaloimi 2004 & 2005 
* St. Michel 2004 
* Killerin Eliitti 2005 
* Festivaaliajo 2006 ja lukuisia muita Suomen kultadivisioonalähtöjä 
* Ruotsissa Solvallaserien-osakilpailu 
* Ranskassa Prix de Blois 2004
* Italiassa GP E.N.C.A.T. 2006 
Lisäksi Finlandia-ajon kolmas 2004 ja toinen 2005, Kymi GP-kolmonen 2004 ja St. Michelin toinen 2005 ja kolmas 2006.
Pull and Bear

**Pull and Bear** on espanjalaisen Inditexin vuonna 1991 perustama muotivaateketju. Ensimmäinen Espanjan ulkopuolinen Pull and Bear -liike avattiin Portugalissa vuonna 1992 ja seuraavat Kreikassa ja Maltalla. Ketjulla on 970 myymälää 76 maassa.

## Lähteet

## Aiheesta muualla
* Pull & Bearin kotisivut
Luomankylä (Peräseinäjoki)

**Luomankylä** on kylä Seinäjoen eteläosassa entisen Peräseinäjoen kunnan alueella, Etelä-Pohjanmaalla. Kylässä sijaitsee muun muassa Peräseinäjoen kappeliseurakunnan leirikeskus Ahonniemi. Peräseinäjoen kirkonkylästä on Luomankylään noin 5 kilometriä.

Luomankylän asukasluku oli vuoden 2022 lopussa 261.

Kylän nimessä esiintyvä luoma-sana on maastotermi, joka tarkoittaa jyrkkäreunaista puroa tai notkelmaa.

## Lähteet

## Aiheesta muualla
*Ahonniemen leirikeskus - Peräseinäjoen kappeliseurakunnan kotisivut
Gustav Bygglin

**Hans Gustav Anders Bygglin** (s. 20. kesäkuuta 1951 Helsinki) on entinen Suomen korkeimman oikeuden jäsen.

Bygglin valmistui oikeustieteen kandidaatiksi vuonna 1974 ja lisensiaatiksi vuonna 1979 Helsingin yliopistosta. Hän toimi Porvoon tuomiokunnan apulaisena ja notaarina 1974–1977 ja sai varatuomarin arvon vuonna 1978. Vuosina 1976–1979 Bygglin oli assistentti Helsingin yliopiston oikeustieteellisessä tiedekunnassa.

Vuosina 1980–1983 Bygglin toimi korkeimman oikeuden esittelijänä ja 1983–1992 oikeusministeriön lainvalmisteluosaston lainsäädäntöneuvoksena. Vuosina 1990–1992 hän toimi osakeyhtiölakitoimikunta 1990:n puheenjohtajana. Vuosina 1993–1995 Bygglin oli Eftan tuomioistuimen presidentin lakimiesavustaja Genevessä ja vuonna 1995 tuomari. Suomen liityttyä Euroopan unioniin Bygglin työskenteli tuomarin lakimiesavustajana EY-tuomioistuimessa Luxemburgissa 1995–1997.

Bygglinistä tuli vuonna 1985 nuorempi oikeussihteeri, vuonna 1992 vanhempi oikeussihteeri ja vuonna 1995 esittelijäneuvos. Hänestä tuli korkeimman oikeuden jäsen ja oikeusneuvos 1. kesäkuuta 1999.

Gustav Bygglin avioitui vuonna 1976 varatuomari Eva Elisabeth Bygglinin (o.s. Modeen, s. 1951) kanssa. Hän on toiminut mm. Porvoon käräjäoikeuden käräjätuomarina vuosina 1985-1986, Espoon käräjäoikeuden käräjätuomarina vuosina 1988-1989 ja 1994-2003 sekä Helsingin hovioikeudessa hovioikeudenneuvoksena vuosina 1984-1994 ja vuodesta 2003 lähtien. Elisabeth Bygglinin äiti oli Aili Modeen (o.s. Ignatius, 1915-2003), veljensä varatuomari, teollisuuslakimies Rolf Hjalmar Modeen (1940-2009) ja isänsä, Viking Henrik Albert Modeen (1908-1983) toimi Korkeimman oikeuden jäsenenä eli oikeusneuvoksena vuosina 1961-1978.

Gustav Bygglinin äiti on sihteeri Margareta Bygglin (o.s. Backström, s. 1916) ja isä varatuomari Lars Anders Bygglin (1916-1979) joka työskenteli mm. Helsingin hovioikeudessa hovioikeudenneuvoksena. Gustav ja Elisabeth Bygglinillä on kaksi lasta, joista toinen on vanhempiensa tavoin varatuomari, asianajaja Anders Bygglin (s. 1978). Sotilasarvoltaan Gustav Bygglin on luutnantti. Nykyään hän on pitkäaikaisin ja myös ainoa Korkeimmassa oikeudessa oleva oikeusneuvos, joka on toiminut tehtävässään 1990-luvulta saakka.
__NOTOC__
## Julkaisuja
**Om franchiseavtal och upplösningsfrihet med särskild hänsyn till förhållandena på dagligvaruhandelns område* (Oikeustiede-Jurisprudentia 11), 1978.
**Ministeriöiden virkamiesten esteellisyydestä* (yhdessä Heikki Kannisen kanssa). Oikeusministeriön lainvalmisteluosasto 1989.
**Henkilöstörahastot* (yhdessä Henrik Nordströmin ja Erkki Savosen kanssa). Weilin + Göös, 1990. 

## Lähteet
* *Kuka kukin on 2007*, s. 90.
* *Suomen Lakimiehet 2003*, s. 83.
* *Suomen Lakimiehet 2011 s. 76-77*

### Viitteet
Pekka Korpi

**Pekka Allan Korpi** (s. 11. marraskuuta 1949 Oulu) on suomalainen raviohjastaja ja -valmentaja, alallaan Suomen kaikkien aikojen menestyneimpiä ja tunnetuimpia. Korpi on ohjastanut raveissa yli 5000 voittoa. Hän on menestynyt myös ratsastuksessa, vuonna 1967 Korpi voitti Suomenmestaruuden juniorien esteratsastuksessa sekä maastoesteratsastuksessa hevosella Nowator.

Korpi on ajanut 28&nbsp;111 ravistarttia (tilanne 11.6.2024). Ohjastajana hän on saanut lempinimen ”Kultasormi”, ja hänellä on lukematon määrä suurkilpailuvoittoja. Hän on voittanut ohjastajien Euroopan mestaruuden kolme kertaa vuosina 1980–1982 ja ollut toinen ohjastajien MM-kilpailussa vuonna 1978 Pohjois-Amerikassa. Hänellä on ollut valmentajalisenssi vuodesta 1978. Hän on valmentanut myös Belgiassa ja Floridassa.

Vuoden valmentajaksi Korpi on valittu vuosina 2006, 2007, 2008, 2009, 2010, 2015, 2021 ja 2022 sekä vuoden ohjastajaksi 1997. Hänen valmentamiaan huippuhevosia ovat olleen muun muassa Meadow Trish, Super Mon, Friendly Face, Classico Merett ja Mascate Match.

Koulutukseltaan Pekka Korpi on levyseppähitsaaja. Hän suoritti armeijansa Oulussa ja työskenteli sekä varusmiespalveluksen aikana että sen jälkeen Raimo Tikkasen tallilla Kempeleessä.

Pekka Korven isä Allan ”Aku” Korpi oli myös Suomen arvostetuimpia hevosmiehiä ja ravihevosvalmentajia. Raviurheilussa ovat kunnostautuneet myös Pekan kaksi veljeä, Heikki ja Ilkka Korpi, joista ensin mainittu toimi pitkään Bolognassa, Italiassa valmentajana ja jälkimmäinen on ollut pitkään Suomessa enimmäkseen lainaohjastajana.

Pekka Korvella on kaksi poikaa. Vanhempi, Hannu-Pekka Korpi, työskenteli aiemmin isänsä tallilla, mutta toimii nyt itsenäisenä ravivalmentajana. Nuorempi poika Janne Korpi on edustanut Suomea olympialaisissa lumilautailussa ja vastaa tällä hetkellä isänsä ravitoiminnasta Ruotsissa.

## Lähteet

*  Pekka Korpi Hippoksen sivuilla
* 
* 

### Viitteet
Häkki

**Häkki** on verkosta tai pinnoista tai tangoista rakennettu tila, jossa pidetään eläimiä. Verkon silmäkoko tai tankojen väli valitaan sopivaksi, että eläimet eivät pääse sieltä ulos, mutta rakenteet eivät estä ilmavirtausta ja valoa. Tavallisimpia häkkejä ovat kotona pidettävät häkit, joissa pidetään lintuja, jyrsijöitä ja kaneja, kanahäkit eli kanalat sekä eläintarhoissa käytettävät häkit. 

Eläintarhojen alkuaikoina häkit olivat ahtaita, ankeita virikkeettömiä betonikoppeja, joissa oli kalterit, eikä siellä elävillä eläimillä ollut lainkaan tilaa liikkua. Siitä huolimatta niissä pidettiin esimerkiksi karhuja ja suuria kissaeläimiä. Tällaisia häkkejä on vielä nykyäänkin esimerkiksi Viron, Venäjän, Romanian, Bulgarian, Pohjois-Afrikan, Lähi-idän ja Itä-Aasian ynnä muiden köyhien maiden eläintarhoissa. Nykyään eläintarhoissa panostetaan enemmän eläinten hyvinvointiin. Niillä on paljon piilopaikkoja, virikkeitä ja enemmän tilaa liikkua.

## Lähteet

## Aiheesta muualla
Pat Flaherty

**George Francis ”Pat” Flaherty, Jr.** (6. tammikuuta 1926 – 9. huhtikuuta 2002) oli yhdysvaltalainen kilpa-autoilija. Hän voitti Indianapolis 500 -kilpailun vuonna 1956.

## Lähteet
Kantatie 68

**Kantatie 68** on Virroilta Ähtärin ja Alajärven kautta Pietarsaareen kulkeva kantatie. Tien pituus on 207 kilometriä. Tie on kokonaisuudessaan kaksikaistainen ja pääosin hyvälaatuinen, Ähtärin ja Lehtimäen välillä laatu on jonkin verran heikompi.

## Reitti ja tieyhteydet
*Virrat 
**Virrat (vt 23, kt 66)
**Killinkoski
*Ähtäri 
**Ähtäri (vt 18)
*(Alajärvi)
**Lehtimäki (st 697, yt 7060)
**Siirilä (st 714)
**Hoisko (vt 16)
*Vimpeli 
**Vimpeli (st 750)
*(Lappajärvi)
**Itäkylä
***(st 711)
*Evijärvi 
**Evijärvi (kt 63)
*(Pedersören kunta)
**Ähtävä
**Kolppi (st 747)
**Edsevö (vt 8 E8)
*Pietarsaari 
**Pietarsaari (st 741, st 749)

## Historiaa
Vuoden 1938 tienumerointijärjestelmässä kantatie 68 oli Koivulahden Vassorin ja Ylihärmän välinen tie. 1970- ja 1980-lukujen vaihteen tienoilla tie muutettiin maantieksi, ja se on nykyisin seututie 725.

Nykyistä kantatietä 68 on rakennettu monessa vaiheessa 1960-luvulta 1990-luvulle saakka. Silloinen maantie 710 Ähtävältä Evijärven kautta Lappajärven Lamminkylään sai päällysteen vuonna 1961 ja siitä Vimpeliin vievä osuus päällystettiin uuden suoran tien myötä vuonna 1965 ja Vimpelistä Alajärven Hoiskoon vuonna 1968.

Nykyisen numeronsa se sai vuoden 1996 tienumerouudistuksessa.

## Lähteet
*

## Aiheesta muualla

*Matti Grönroosin sivu kantatiestä 68
Mechanema

**Mechanema** on A. W. Yrjänän neljäs runokokoelma. Se julkaistiin syksyllä 2006. *Mechanema* on jatkoa vuoden 2003 *[[Somnia (runokokoelma)|Somnialle]]*. Molemmat kustansi Johnny Kniga.

Runokokoelman nimi keksittiin kolme vuotta ennen sen ilmestymistä. A. W. Yrjänä ilmoitti kokoelmansa julkaisemisen yhteydessä, että *Mechanema* kuuluu sarjaan, jonka kirjojen nimistä muodostuu sana. Kokoelman otsikon piti alkaa m-kirjaimella, ja kojetta, ”vempelettä” merkitsevä *Mechanema*-nimi tuli Yrjänän mieleen latinan sanakirjaa selatessa.

Mechanema on täysin suomenkielinen teos lukuun ottamatta viimeistä runoa, englanninkielistä *Sonora desert songia*. 

## Lähteet

## Aiheesta muualla
* Forss, Timo: Rennomman svengin asennossa . *Voima* 10/2006.
* Korhonen, Kuisma: Profeetasta tuli runoilija. *Helsingin sanomat* 25.9.2006.
* Mäkijärvi, Esa: A.W. Yrjänän runoista. Merkintöjä 11.4.2010.
* Veltti, Juha: Mechanema. Myrrysmies 2.5.2007.
Ääntöväylä

**Ääntöväylä** on ihmisten ja eläinten ääniväylän osa, jossa äänilähteessä (nisäkkäillä kurkunpäässä) muodostettu ääni suodattuu eli artikulaatio tapahtuu. Nisäkkäillä se koostuu kurkunpään ontelosta, nielusta, suuontelosta ja nenäontelosta. Ihmisellä ääntöväylä ulottuu äänihuulista huuliin. Aikuisen miehen ääntöväylän pituus on keskimäärin 17,5&nbsp;cm. 

## Lähteet
*

### Viitteet

## Kirjallisuutta
* Ball, Martin J. & Rahilly, Joan (1999). *Phonetics: The science of speech.* London: Arnold.
* Catford, John C. (2001). *A practical introduction to phonetics.* 2. laitos. Oxford: Oxford University Press.
* Suomi, Kari & Toivanen, Juhani & Ylitalo, Riikka (2006). *Fonetiikan ja suomen äänneopin perusteet.* Helsinki: Gaudeamus. .
Valopallo

**Valopallo** on pallonmuotoinen valoilmiö. Muun muassa seuraavia ilmiöitä kerrotaan havaitun valopallon hahmossa:
*pallosalama
*maavalo
*virvatuli
*UFO
*meteori
**tulipallo eli bolidi
Lisäksi valopallo on suhteellisen yleinen taika-ase fantasiakertomuksissa.
A. J. Watson

**A. J. Watson **(8. toukokuuta 1924 – 12. toukokuuta 2014) oli kilpa-autonvalmistaja ja päämekaanikko Indianapolis 500 -kisoissa vuosina 1949–1984. Hänen tallinsa voitti kilpailun kuusi kertaa, joista kolme (1956, 1959-60) ajettiin osana Formula 1 -sarjaa.

## Formula 1 -saavutukset

**Palkintosijat**

**Paalupaikat**

**Nopeimmat kierrokset**

## Huomioita

## Lähteet

## Aiheesta muualla
* .
Swan Song Records

**Swan Song Records** oli Led Zeppelinin vuonna 1974 perustama levy-yhtiö. Sitä hallinnoi Led Zeppelinin manageri Peter Grant. Yhtiö oli periaatteessa yhtyeen keino mainostaa omia levyjään. Se perustettiin Led Zeppelinin ja Atlantic Recordsin sopimuksen päätyttyä vuoden 1973 lopussa. Atlantic päätyi kuitenkin Swan Songin levyjen jakajaksi.

Swan Songin ensimmäinen julkaistu albumi oli The Pretty Thingsin *Silk Torpedo*, vuoden 1974 lokakuussa. Vuoden 1975 maaliskuuhun mennessä yhtiöllä oli neljä albumia (*Bad Company*, *Silk Torpedo*, *Physical Graffiti* ja *Suicide Sal*) Billboard 200 -listalla.

Swan Song lopetti toimintansa lokakuussa 1983 Led Zeppelinin lopettamisen ja Peter Grantin terveysongelmien vuoksi. Atlantic yritti pelastaa yhtiön, mutta epäonnistui. Swan Songsin lopettamisen yhteydessä Robert Plant aloitti oman levy-yhtiönsä Es Paranza Recordsin ja Jimmy Page ja John Paul Jones palasivat Atlanticille. Swan Songin lopettaessa hyllyille jäivät koskemattomina muun muassa Iron Maidenin ja Paul Youngin yhtyeen Q-Tipsin demot.

Yhtiön tunnus perustuu William Rimmerin maalaukseen *Evening, Fall of Day*.

## Henkilöstö
* Peter Grant – toimitusjohtaja
* Danny Goldberg, Abe Hock – varatoimitusjohtajat (1974–1976)
* Alan Callan – vara-toimitusjohtaja (1977–1983)
* Phil Carson – Atlantic Recordsin yhteyshenkilö
* Steve Weiss, Joan Hudson – lakimiehet
* Mark London – turvamies
* Mitchell Fox, Nancy Gurskik, Carole Brown, Unity Maclean, Sian Meredith – avustajat
Thai ridgeback

**Thai ridgeback** () on hyvin vanha ja alkukantainen thaimaalainen koirarotu.

## Alkuperä
Thai ridgebackin kotimaa on Thaimaa, missä sitä käytettiin alun perin muun muassa tapiirien metsästyksessä ja vahtikoirana. Thai ridgeback on elänyt eristäytynyttä elämää Thaimaan itäosissa. Sen oletetaankin olevan yksi maailman vanhimmista koiraroduista.

## Ulkonäkö

Thai ridgeback on keskikokoinen koira, jolla on pystyt korvat. Sen selässä on vastakarvaan kasvavien karvojen muodostama kuvio, jota kutsutaan nimellä ridge ('harjanne'). Ridgemalleja on rodulla erilaisia. Thai ridgebackin turkki on aina yksivärinen: joko musta, sininen, punainen tai fawn. Turkki on helppohoitoinen ja karva lyhyttä.


Kuva:Blackthai.jpg|Musta
Kuva:Thai in Tallinn.JPG|Sininen
Kuva:Red Thai Ridgeback 2.jpg|Punainen
Kuva:14.3.2009 grace.jpg|Fawn



Kuva:Thai ridgeback pattern.svg|Ridgevariaatiot: sulka, neula, nuoli, satula, luuttu, viulu, keila, lehti


## Luonne
Thai ridgeback on älykäs koira. Se on luonteeltaan pidättyväinen tai välinpitämätön vieraita kohtaan ja kiintyy perheeseensä. Kaikki thai ridgebackit eivät tule toimeen toisten koirien kanssa, ja urokset voivat olla hyvin dominoivia. Sillä on vahti- ja metsästysvietti, ja se tarvitsee johdonmukaisen kasvatuksen pennusta lähtien. Thai Ridgeback ei ole aloittelijan koira. Se tarvitsee monen vuoden johdonmukaista koulutusta, ja sen kanssa täytyy käyttäytyä eri tavalla kuin useimpien "tavallisten" koirarotujen kanssa. Koiraa täytyy myös sosialistaa kunnolla, jotta se tottuu kaikenlaisiin ihmisiin ja tilanteisiin.

Thai ridgeback tarvitsee aktiivista toimintaa, johon voisi sisältyä esimerkiksi agility, toko, ratajuoksu ja näyttelyt. Muuten Thai ridgeback viettää suurimman osan päivästään kotona rauhallisesti makoillen, ja sen energia purkautuu useimmiten erilaisissa "pyrähdyksissä" esimerkiksi lenkillä tai vapaana ollessa.

Samaa sukupuolta olevat koirat voivat olla (varsinkin ainoana koirana olevalle) TRD:lle ongelma, mutta sitä saa koulutuksella hallittua eikä sitä pidä sekoittaa aggressiivisuuteen. Jos koira kuitenkin koskaan käyttäytyy aggressiivisesti ihmistä kohtaan, pitää pyytää joltain apua todellisen syyn esiintuomisessa sekä "parantamisessa".

## Lähteet
* Suomen Thai Ridgebackit 

### Viitteet

## Aiheesta muualla

*Kennelliiton rotumääritelmä (pdf)
Windsorin iloiset rouvat

**Windsorin iloiset rouvat** (*The Merry Wives of Windsor*) on William Shakespearen näytelmä, joka sai ensiesityksensä noin vuonna 1602. Se on Shakespearen kolmas näytelmä ja kertoo ritari Falstaffista.

## Triviaa

Ensimmäisen maailmansodan aikana vallinneen saksalaisvastaisuuden aikana Englannin silloinen kuningassuku vaihtoi sukunimensä saksalaisperäisestä Saksi-Coburg-Gothasta nykyiseen muotoonsa Windsoriksi. Tämän kuullessaan Saksan keisari Vilhelm II vitsaili, että oli menossa katsomaan esitystä näytelmästä *Saksi-Coburg-Gothan iloiset rouvat*.

## Suomennoksia
* 
* 

## Katso myös
* Luettelo William Shakespearen näytelmien elokuvasovituksista

## Aiheesta muualla

* Hannu Marttila: Kunhan pysytään järjen rajoissa. Helsingin Sanomien blogit 4.12.2006.
Calpurnia Pisonis

**Calpurnia Pisonis** oli valtiomies Lucius Calpurnius Piso Caesoninusin tytär ja Julius Caesarin kolmas, viimeinen vaimo. Calpurnia nai Julius Caesarin vuonna 59 eaa., eikä liitosta syntynyt lapsia. 

Julius Caesar salamurhattiin 44 eaa. Kerrotaan, että Calpurnia olisi aavistanut tapahtuman ja yrittänyt estää Caesaria menemästä ulos.

Calpurnia ei mennyt uusiin naimisiin Caesarin kuoltua. 

## Lähteet
Tim Hawkinson

**Tim Hawkinson** (s. 1960 San Francisco) on yhdysvaltalainen taiteilija. Hän on kotoisin Kalifornian osavaltiosta. 

Hawkinson valmistui yliopistosta ja sai vuonna 1989 maisterin arvon.

Hawkinson tunnetaan omalaatuisista taideteoksistaan, jotka on toisinaan tehty hänen omista ruumiinosistaan. Tuotantoon kuuluu taiteilijan kynsistä tehty 5-senttinen *Lintu*.

## Lähteet
Ruskopääsirkku

**Ruskopääsirkku** (*Granativora bruniceps*) on keskikokoinen sirkku, joka kuuluu varpuslintuihin.

## Koko ja ulkonäkö
Linnun pituus on 15–16½ cm ja paino noin 25 g. Ruskopääsirkku on läheistä sukua mustapääsirkulle, ja ne risteytyvät keskenään Kaspianmeren kaakkoispuolen esiintymisalueella. Jotkut tutkijat pitävät näitä samana lajina.

Naaras ja nuori ruskopääsirkku ovat niin samanlaisia kuin mustapääsirkut, että maastomääritys on useimmiten mahdotonta. Juhlapukuinen koiras on komea: alapuolelta se on keltainen, pää ja kurkku ovat punaruskeat, selkä on vihertävä ja raidallinen sekä yläperä kellertävä. Äänet ovat samankaltaisia kuin mustapääsirkun.

Sekä vanhoilla että nuorilla ruskopääsirkuilla on täydellinen sulkasato talvella.

## Esiintyminen
Keskiaasialainen laji, joka esiintyy Volgalta ja Kaspianmereltä Länsi-Kiinaan. Lajin esiintymisalue on laaja, 1–10 miljoonaa neliökilometriä. Euroopan populaatio pesii Volgalla ja on kooltaan 500–2000 yksilöä. Muuttolintu, joka talvehtii Intiassa.

Suomessa laji on toistaiseksi tavattu kolmesti, 26.–27.5.1996 Kirkkonummella, 7.6.–5.7.1996 Mustasaaressa ja Salon Halikonlahdessa 21.-30.6.2019. Näiden lisäksi on 7 havaintoa naaraspukuisista linnuista, jotka ovat olleet joko ruskopää- tai mustapääsirkkuja.

## Elinympäristö
Pesimäalueena ovat pensaikkoiset tai harvaa puustoa kasvavat avomaat, arot, vuorenrinteet, puoliaavikot, peltoaukeat.

## Lisääntyminen

Myöhäinen pesijä, sillä pesii tavallisesti vasta kesäkuussa. Pesä on matalalla pensaassa tai varvikossa. Munia on 3–6, joita naaras hautoo 10–14 päivää.

## Ravinto
Syö pääasiassa siemeniä ja ruokailee yleensä maassa. Kesällä syö myös selkärangattomia, jotka ovat poikasten pääasiallista ravintoa.

## Lähteet
* Rariteettikomitea 

### Viitteet
Solar Films

**Solar Films Inc Oy** on vuonna 1995 perustettu suomalainen elokuvatuotantoyhtiö. Vuoden 2010 alussa vastaavana tuottajana ja yhtiön hallituksen puheenjohtajana toimii Markus Selin ja toimitusjohtajana Jukka Helle. Vuonna 2020 Solar Filmsin liikevaihto oli 3,9 miljoonaa euroa. Maaliskuussa 2007 tanskalainen Nordisk Film osti Solar Filmsin osakekannasta 50 prosentin osuuden ja vuonna 2009 ranskalainen Banijay Entertainment osti Solar Television Oy:n, johon televisiotuotannot oli eriytetty. Televisiotuottaja Petteri Ahomaa työskenteli Solar Television Oy:n, sittemmin Banijay Finlandin, toimitusjohtajana 2011–2013.

Solar Films on Suomen 2000-luvun menestynein elokuvatuotantoyhtiö.

Solar Filmsin elokuva *[[Myrskyluodon Maija (elokuva)|Myrskyluodon Maija]]* oli vuoden 2024 Suomen katsotuin elokuva 470 tuhannella katsojalla ja elokuva sai seitsemän Jussi-palkintoa muun muassa parhaasta elokuvasta, parhaasta ohjauksesta ja parhaasta pääosasta.

## Solar Filmsin tuottamia elokuvia

### Yhteistuotannot
* *[[O2]]* (Viro, 2020)
* *[[Soppalinnan Salaseura]]* (Viro, 2015)
* *[[Life in a Fishbowl]]* (Islanti, 2014)
* *[[Frost (elokuva)|Frost]]* (Islanti, 2012)
* *[[Kulman pojat]]* (2012)
* *[[Hulluna Saraan]]* (2012)
* *[[Ella ja Aleksi – Yllätyssynttärit]]* (2011)
* *[[Elokuu (vuoden 2011 elokuva)|Elokuu]]* (2011)
* *[[Veijarit]]* (2010)
* *[[Reindeerspotting – pako Joulumaasta]]* (dokumentti, 2010)
* *[[Pikkuveli (lyhytelokuva)|Pikkuveli]]* (lyhytelokuva, 2009)
* *[[Reykjavik Whale Whatching Massacre]]* (Islanti, 2009)
* *[[Astrópía]]* (Islanti, 2007)
* *[[Eleven Men Out]]* (Islanti, 2005)
* *[[Populäärimusiikkia Vittulajänkältä (elokuva)|Populäärimusiikkia Vittulajänkältä]]* (Ruotsi, 2004)
* *[[101 Reykjavik]]* (Islanti, 2000)

## Lähteet

## Kirjallisuutta
* 

## Aiheesta muualla
* 
* 
* Solar Films Yritys- ja yhteisötietojärjestelmässä.
Bilabiaalinen nasaali

**Bilabiaalinen nasaali** (*m*-äänne) on useissa kielissä käytettävä konsonanttiäänne. Sitä merkitään kansainvälisessä foneettisessa aakkostossa ja uralilaisessa foneettisessa aakkostossa merkillä , ja X-SAMPAssa merkillä m. Bilabiaalinen nasaali on yleinen myös suomen kielessä, jonka kirjoitetussa muodossa, samoin kuin yleensä muissakin latinalaisia aakkosia käyttävissä kielissä, sitä merkitään *[[M]]*-kirjaimella.

Bilabiaalisen nasaalin ominaisuuksia ovat:
* Artikulaatiopaikka on bilabiaalinen eli siinä käytetään molempia huulia.
* Fonaatiotapa on soinnillinen eli äänihuulet värähtelevät äännettäessä.
* Se on nasaalikonsonantti eli nenän kautta kulkee ilmaa.

## Esiintymisiä eri kielissä
* arabia: , ’keittiöt’
* englanti: *him* , ’hänet’, ’häntä’
* georgia: *სამი* , ’kolme’
* italia: *mamma*  ’äiti’
* kreikka: *μάζα* , ’möykky’
* puola: *mężczyzna* , ’mies’
* ranska: *manger* , ’syödä’
* saksa: *rühmen* , ’kehua’
* suomi: *maa* 
* tšekki: *muž* , ’mies’
* venäjä: *муж* , ’aviomies’

## Kirjallisuutta

*
Salon lukio

**Salon lukio** on syksyllä 2005 toimintansa aloittanut lukio Salossa. Salon lukio syntyi kahden salolaisen lukion, Hermannin lukion ja Laurin lukion yhdistyessä. Lukuvuonna 2023–2024 lukion rehtorina toimii Maria Liippo ja apulaisrehtorina Arttu Karhulahti.

Salon lukiossa on hieman yli 600 opiskelijaa ja noin 40 opettajaa sekä kolme opinto-ohjaajaa.

Salon Energia ja aurinkopaneelivalmistaja SaloSolar sopivat tammikuussa 2016 aurinkoenergiakentän rakentamisesta kolmen hehtaarin laajuiselle alueelle Salon lukion läheisyyteen. Aurinkopuiston energiantuotanto ohjattaisiin Salon lukion ja Salon kaupungin käyttöön. Aurinkopuisto olisi valmistuessaan Suomen suurimpia.

## Lähteet

## Aiheesta muualla

*Salon lukion kotisivut
Yhdenvertaisuus- ja tasa-arvolautakunta

**Yhdenvertaisuus- ja tasa-arvolautakunta** () on Suomen oikeusministeriön yhteydessä toimiva toimielin. Se aloitti toimintansa vuonna 2015 kun tasa-arvolautakunta ja syrjintälautakunta yhdistettiin.

Lautakunta käsittelee yhdenvertaisuuslaissa ja tasa-arvolaissa sille osoitetut asiat. Lakeja koskevan asian voi saattaa lautakunnassa vireille tuomioistuin, tasa-arvovaltuutettu sekä työnantajajärjestö taikka työntekijöiden ammattijärjestö. Tasa-arvolakiin perustuvaa kannetta käsittelevä tuomioistuin voi pyytää lausuntoa lain soveltamisesta asiassa, jossa vaaditaan hyvitystä syrjinnän kiellon rikkomisen perusteella.

Lautakunta voi kieltää syrjinnän jatkamisen tai uusimisen ja asettaa uhkasakon määräyksen noudattamisen tehosteeksi sekä tuomita sen maksettavaksi.

Lautakunnan asettaa nelivuotiskaudeksi Suomen valtioneuvosto. Sen muodostavat puheenjohtaja ja 12 jäsentä.

Tasa-arvolautakunta toimi aiemmin Suomen sosiaali- ja terveysministeriön yhteydessä, mutta oli toiminnassaan ministeriöstä riippumaton. Lautakunnassa oli puheenjohtaja ja neljä varsinaista jäsentä. Jäsenet edustavat tasa-arvoasioiden asiantuntemusta sekä työmarkkinajärjestöjä. Lautakunnan puheenjohtajana toimi 2011–2016 Tuulia Riikonen.

## Katso myös

* Egalitarismi
* Mahdollisuuksien tasa-arvo
* Seksuaalinen tasa-arvo
* Sukupuolten tasa-arvo
* Taloudellinen epätasa-arvo

* Minna Canthin päivä
* Tasa-arvoasiain neuvottelukunta
* Yhdenvertaisuus
* Yhdenvertaisuuslaki

## Lähteet

## Aiheesta muualla
* Yhdenvertaisuus- ja tasa-arvolautakunnan verkkosivut
Panama (kappale)

**Panama** on hard rock -yhtye Van Halenin kappale vuonna 1984 julkaistulta samannimiseltä levyltä. Laulu kertoo stripparista eikä autosta, vaikka niin on joskus väitettykin. Huhut, joiden mukaan kappale kertoisi autosta, lähtivät  kriitikoista, joiden mielestä Van Halenin laulaja David Lee Roth ei tee kappaleita muusta kuin seksistä, juhlimisesta ja autoista. Eräässä haastattelussa David kuitenkin sanoi, ettei ole kirjoittanut kappaletta autoista. Sanat kuulostavatkin siltä, että siinä laulettisiin autosta, mutta se kuitenkin kertoo Panama-nimisestä stripparista, jonka David tapasi Arizonassa.

## Kokoonpano
* David Lee Roth – laulu
* Eddie Van Halen – kitara, taustalaulu
* Michael Anthony – basso, taustalaulu
* Alex Van Halen – rummut
Liisa Mansikkamäki

**Liisa Marjatta Mansikkamäki** (o.s. **Rinkineva**; s. 22. maaliskuuta 1951 Ylihärmä) on suomalainen juristi. Hän oli korkeimman oikeuden jäsen eli oikeusneuvos 2000–2016. Mansikkamäki toimi lähes koko työuransa tuomioistuinten palveluksessa. 

## Ura
Mansikkamäki valmistui oikeustieteen kandidaatiksi Helsingin yliopistosta 1974 ja sai varatuomarin arvon 1976 auskultoituaan Kauhavan tuomiokunnassa.

Mansikkamäellä on taustaa käräjäoikeudesta ja hovioikeudesta. Hän toimi viskaalina Vaasan hovioikeudessa 1976 ja Helsingin hovioikeudessa 1977. Hän oli Espoon tuomiokunnan virkaa toimittava käräjätuomari 1981–1985 ja 1988–1989. Mansikkamäki toimi Helsingin hovioikeuden apujäsenenä 1989, ylimääräisenä hovioikeudenneuvoksena 1992 ja hovioikeudenneuvoksena 1994. Vuonna 1997 hän oli Espoon käräjäoikeuden käräjätuomari.

Mansikkamäki oli tasa-arvolautakunnan puheenjohtaja 1993–1995 ja työtuomioistuimen lakimiesjäsen 1998–2000.

Mansikkamäki nimitettiin korkeimman oikeuden (KKO) jäseneksi eli oikeusneuvokseksi 1. tammikuuta 2000 lukien. Jo ennen nimitystä hän oli toiminut korkeimmassa oikeudessa virkaa sijaistavana esittelijäneuvoksena 1995–1997 ja ylimääräisenä oikeusneuvoksena vuonna 1999. Mansikkamäki jäi virasta eläkkeelle 1. tammikuuta 2017.

## Yksityiselämä
Vuonna 2013 Mansikkamäki erosi erään korkeimman oikeuden valiokunnan puheenjohtajuudesta hänen syyllistyttyään niskoitteluun poliisia vastaan. Korkeimman oikeuden presidentti harkitsi myös varoituksen antamista.

## Lähteet

## Aiheesta muualla
* Liisa Mansikkamäen esittely korkeimman oikeuden sivuilla
Benjamin Roy Mottelson

**Benjamin Roy Mottelson** (9. heinäkuuta 1926 – 13. toukokuuta 2022) oli tanskalais-yhdysvaltalainen fyysikko.

Mottelson syntyi Chicagossa ja väitteli tohtoriksi Harvardin yliopistossa vuonna 1950. Hän muutti Tanskaan ja alkoi työskennellä ydinfysiikan parissa Niels Bohr -instituutissa Kööpenhaminassa.  Hän tutki yhdessä Aage Niels Bohrin kanssa Leo James Rainwaterin teorioiden pohjalta atomia pienempien hiukkasten liikettä, ja määritti atomin ytimen epäsymmetrisiä muotoja. Työ oli tärkeää ydinfuusion ymmärtämisen kannalta, ja nämä kolme tutkijaa palkittiin Nobelilla vuonna 1975.

Mottelson toimi professorina Kööpenhaminassa Pohjoismaisessa teoreettisen atomifysiikan tutkimuslaitoksessa Norditassa sen perustamisesta vuodesta 1957 alkaen. Sitä ennen hän työskenteli joitakin vuosia CERNin teoreettisessa tutkimusyksikössä Kööpenhaminassa. Mottelson sai Tanskan kansalaisuuden vuonna 1971.  

## Lähteet
August Horch

**August Horch** (12. lokakuuta 1868 Winningen – 3. helmikuuta 1951) oli saksalainen insinööri ja autoilun uranuurtaja. Hän perusti Audin tehtaan.

Horch työskenteli Karl Benzille vuodesta 1896 vuoteen 1899, jolloin hän perusti *A. Horch & Cie* -yhtiön Kölnissä. Yhtiön ensimmäinen auto valmistui 1901. A. Horch & Cie muutti 1902 Reichenbachiin ja 1904 Zwickauhun. Horch jätti yhtiön vuonna 1909 erimielisyyksien takia ja perusti kilpailevan yhtiön Zwickauhun nimeltä *Horch Automobil-Werke GmbH*. Lakikiistan takia Horch-nimen käytöstä hänen joutui vaihtamaan yhtiönsä nimen. Yhtiön uudeksi nimeksi tuli vuonna 1910 *Audi Automobilwerke GmbH*. Horch on yläsaksan murretta, ja tarkoittaa kuulehan. Nimi vaihdettiin vain vastaavaan latinan sanaan.